CELEX: 22012D0021
Language: sk
Date: 2012-02-10 00:00:00
Title: Rozhodnutie Spoločného výboru EHP č. 21/2012 z  10. februára 2012 , ktorým sa mení a dopĺňa príloha X (Služby všeobecne) k Dohode o EHP

21.6.2012   
            
            
               SK
            
            
               Úradný vestník Európskej únie
            
            
               L 161/27
            
         ROZHODNUTIE SPOLOČNÉHO VÝBORU EHP
   č. 21/2012
   z 10. februára 2012,
   ktorým sa mení a dopĺňa príloha X (Služby všeobecne) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha X k dohode bola zmenená a doplnená rozhodnutím Spoločného výboru EHP č. 97/2011 z 30. septembra 2011 (1).
            
         
               (2)
            
            
               Rozhodnutie Komisie 2011/130/EÚ z 25. februára 2011, ktorým sa ustanovujú minimálne požiadavky na cezhraničné spracovanie dokumentov elektronicky podpísaných príslušnými orgánmi v zmysle smernice Európskeho parlamentu a Rady 2006/123/ES o službách na vnútornom trhu (2), sa má začleniť do dohody,
            
         PRIJAL TOTO ROZHODNUTIE:
   Článok 1
   Za bod 1b (rozhodnutie Komisie 2009/767/ES) prílohy X k dohode sa vkladá tento bod:
   
               „1c.
            
            
               
                  32011 D 0130: rozhodnutie Komisie 2011/130/EÚ z 25. februára 2011, ktorým sa ustanovujú minimálne požiadavky na cezhraničné spracovanie dokumentov elektronicky podpísaných príslušnými orgánmi v zmysle smernice Európskeho parlamentu a Rady 2006/123/ES o službách na vnútornom trhu (Ú. v. EÚ L 53, 26.2.2011, s. 66).“
            
         Článok 2
   Znenie smernice 2011/130/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 11. februára 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 10. februára 2012
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 318, 1.12.2011, s. 35.
   
      (2)  Ú. v. EÚ L 53, 26.2.2011, s. 66.
   
      (3)  Ústavné požiadavky neboli oznámené.